**Εφαρμογή επιβοήθησης συντήρησης οχημάτων**

Κάθε όχημα έχει απ’ το κατασκευαστή του ένα service manual το οποίο αναφέρει ποιες ,πόσο συχνά αλλά και πως πρέπει να συντηρούμε το όχημα. Μέσα απ’ την εφαρμογή μας θέλουμε να κάνουμε τη συντήρηση πιο εύκολη για τον οδηγό, βοηθώντας τον κιόλας έτσι να διατηρήσει την μακροζωία του οχήματος και την ομαλή λειτουργία του. Θέλουμε επομένως κάτι το οποίο θα ελέγχει διαρκώς τα χιλιόμετρα που έχει διανύσει ( ή τις ώρες χρήσης για κάποιες άλλες συσκευές – αγωνιστικές μηχανές οι οποίες θέλουν περισσότερη και πιο συχνή φροντίδα ). Μέσα από αυτό θα παρέχουμε στον χρήστη τακτικές ενημερώσεις όσον αφορά το πότε είναι το επόμενο service, τι αλλαγές πρέπει να γίνουν, πόσο πιθανόν να μας κοστίσει αυτό αλλά και που θα μπορέσουμε να προμηθευτούμε ανταλλακτικά ή και την βοήθεια ενός έμπειρου μάστορα.

Επιπροσθέτως θα θέλαμε να προσθέσουμε λειτουργίες που θα μπορέσουν να προσφέρουν καλύτερη επίγνωση στον οδηγό της κατάστασης του οχήματος αλλά και των δυνατοτήτων του.

Κάποιες από αυτές είναι:

* Πιθανές δυνατότητες αναβάθμισης για καλύτερες επιδόσεις ( αλλαγή φίλτρου, χαρτογράφηση εγκεφάλου, αγωνιστικό καύσιμο κλπ…)
* Ιστορικό προβλημάτων
* Νέο πίνακας συντήρησης προσαρμοσμένος στα νέα εξαρτήματα ( ένας κινητήρας που δουλεύει σε μεγαλύτερη συμπίεση απ’ την κανονική απαιτεί συχνότερη και καλύτερη συντήρηση )
* Επαφή με λοιπούς οδηγούς και μάστορες για συζήτηση και επίλυση σχετικών ερωτήσεων.